open-index/open-wikipedia-markdown huggingface dataset:
2024 m. LMFA I lyga

**[[2024]] m. Lietuvos moterų futbolo asociacijos Pirma lyga** arba trumpai **Pirma lyga** – antros pakopos moterų futbolo pirmenybės, kuriose varžėsi Lietuvos moterų futbolo komandos. 

## Varžybų formatas
* Buvo suformuota vientisa lyga, kurioje varžėsi 13 komandų.
* Pirmenybės vyko 2 ratų sistema

## Dalyvės

## Turnyrinė lentelė po pirmojo etapo
; Turnyrinė padėtis po pirmojo etapo

* Rezultatyviausios rungtynės:
:  2024 m. gegužės 24 d. Gintra B rezultatu 39-1 sutriuškino MFK Šešupė.

## Antrasis etapas
; Antrojo etapo nugalėtojai pateko į finalinį etapą
* Šiame cikle ekipos žaidė dviejų rungtynių sistema: pirmosios rungtynės ir atsakomosios.
* Bendras dviejų rungtynių rezultatas lėmė, kuri komanda pateks į finalinį etapą arba galutinę poziciją.

### Finalininkų rungtynės
#### Rungtynės
----

	
; Atsakomosios rungtynės 
----

* **[[MFA Žalgiris-MRU]] nugalėjo varžoves bendru dviejų rungtynių rezultatu 11-0.**
----

### Rungtynės
; Pirmosios rungtynės
----

; Atsakomosios rungtynės 
----

* **[[MFK Žalgiris]] nugalėjo varžoves bendru dviejų rungtynių rezultatu 3-2.**
----

### Rungtynės dėl penktosios vietos
; Pirmosios rungtynės
----

; Atsakomosios rungtynės
----

* **[[FC Hegelmann B (moterys)|Hegelmann B]]  nugalėjo varžoves bendru dviejų rungtynių rezultatu 7-1.**
----

### Rungtynės dėl septintosios vietos
; Pirmosios rungtynės
----

; Atsakomosios rungtynės
----

* **[[FC Džiugas (moterys)|FC Džiugas]] nugalėjo varžoves bendru dviejų rungtynių rezultatu 5-0.**
----

### Rungtynės dėl devintosios vietos
; Pirmosios rungtynės
----

; Atsakomosios rungtynės 
----

* **[[MFA Bitės]] nugalėjo varžoves bendru dviejų rungtynių rezultatu 12-5.**
----

### Rungtynės dėl vienuoliktosios vietos
; Pirmosios rungtynės
----

; Atsakomosios rungtynės 
----

* **[[FK Saned B (moterys)|FK Saned B]] nugalėjo varžoves bendru dviejų rungtynių rezultatu 9-3.**
----

## Finalinis etapas

### Rungtynės dėl trečios vietos
* Dėl trečiosios vietos kovojo FC Gintra B ir FA Šiauliai-ŠSG futbolininkės.
----

* **[[Šiaulių SG-FA|FA Šiauliai-ŠSG]] futbolininkės rezultatu 3-0 nugalėjo varžoves ir iškovojo trečią vietą.**
----

### Finalo rungtynės
* Dėl nugalėtojų vardo kovojo MFA „Žalgiris“ B-MRU ir MFK Žalgiris futbolininkės.
----

; MFA „Žalgiris“ B-MRU nugalėjo varžoves rezultatu 3-0 ir tapo LMFA I lygos nugalėtojomis.
----

## Snaiperiai
Rezultatyviausios žaidėjos titulas atiteko x.

## Taip pat skaitykite
* 2024 m. moterų A lyga

## Šaltiniai

## Nuorodos
* LFF svetainė (moterų futbolo varžybos)
* LFF puslapis
* Facebook paskyra: „Moterys už futbolą“
Danutė Budreikaitė

**Danutė Budreikaitė** (g. 1953 m. gegužės 16 d. Vilniuje) – Lietuvos ekonomistė, politikė, buvusi europarlamentarė 2004–2009 m.

## Biografija

1978 m. baigė Vilniaus universitetą, kuriame įgijo ekonomistės, pramonės įmonių planavimo ir organizavimo specialybę. 1977–1980 m. dirbo jaunesniąja moksline bendradarbe Lietuvos mokslų akademijos Ekonomikos institute; 1987–1997 m. ten pat – vyresniąja moksline bendradarbe.

1987 m. apgynė disertaciją Maskvos centriniame ekonomikos-matematikos institute, suteiktas socialinių mokslų daktarės laipsnis (ekonomika). 1991–2004 m. stažavo užsienio universitetuose (Štutgarto universitete, Kylio ekonomikos akademijoje, Sasekso universitete), baigė įvairius mokymo kursus Lietuvoje bei užsienyje. Paskelbė per 30 mokslinių darbų publikacijų Lietuvoje ir užsienyje.

1992–1995 m. buvo ATĮ-1 (autotransporto įmonės) valdybos narė. 1995–1998 m. dirbo projekto vadove, vyresniąja konsultante Konsultacinėje įmonių restruktūrizavimo agentūroje „Consulta“.

1998–2003 m. buvo Europos Komiteto prie Lietuvos Respublikos Vyriausybės Ekonominės integracijos departamento direktorė, skyriaus vedėja.

Nuo 2000 m. dėstė Europos ekonominės integracijos ir Europos Sąjungos vidaus rinkos disciplinas Vilniaus universiteto Tarptautinio verslo mokykloje.

2004 m. sausio–liepos mėn. dirbo Seimo kanceliarijoje, Biudžeto ir finansų komitete patarėja Europos integracijos klausimais.

2004–2009 m. buvo Europos Parlamento narė, iškelta Darbo partijos. Priklausė Liberalų ir demokratų aljansui už Europą. Per sekančius, 2009 m. Europos Parlamento rinkimus nebuvo išrinkta (iškėlė Krikščionių konservatorių socialinė sąjunga).

## Šaltiniai
Vytautas Adolfas Puplauskas

**Vytautas Adolfas Puplauskas** (g. 1930 m. spalio 3 d. Rubežaičiuose, Telšių valsčiuje) – inžinierius, politikas, Kovo 11 Akto signataras.

## Biografija

Gimė smulkių ūkininkų šeimoje, kuri turėjo 8 ha žemės. 1938 m. pradėjo lankyti Švč. Mergelės Marijos seselių pradinę mokyklą Telšių centre. 5-6 pradinės mokyklos skyrius baigė jau mokykloje naujamiestyje (dab. „Atžalyno“ progimnazija) ir tais pačiais 1944 m. pradėjo mokytis Telšių dailiųjų amatų mokyklos metalo skyriuje. 1947 m. įstojo į Kauno Vytauto Didžiojo universiteto parengiamuosius aukštųjų mokyklų kursus, kuriuose per trejus metus baigė penkias nebaigtos gimnazijos klases. 1950 m. įstojo į Vytauto Didžiojo universiteto Elektrotechnikos fakultetą. Reorganizavus universitetą, 1955 m. baigė Kauno politechnikos institutą.

Baigęs auštąjį mokslą, dirbo Telšiuose, „Masčio“ trikotažo gamybiniame susivienijime. 1978–1983 m. buvo Telšių miesto jungtinių katilinių ir šiluminių tinklų direktorius, 1983–1990 m. – „Masčio“ vyriausiasis energetikas.

1988–1990 m. buvo Sąjūdžio Telšių iniciatyvinės grupės, vėliau – tarybos narys. 1990 m. išrinktas Aukščiausiosios Tarybos‑Atkuriamojo Seimo deputatu. 1991–1992 m. priklausė Jungtinės Sąjūdžio frakcijai. Priklausė Lietuvos krikščionių demokratų partijai, nuo 2008 m. – partijai Tėvynės sąjunga-Lietuvos krikščionys demokratai (TS–LKD).

Kandidatavo 1992 m. ir 1996 m. Seimo rinkimuose. 1995–1997 m. ir 1997–2000 m. buvo renkamas į Telšių rajono tarybą. 1997–2000 m. dirbo Telšių rajono savivaldybės mero pavaduotoju.

2000 m. apdovanotas Lietuvos Nepriklausomybės medaliu.

## Šaltiniai
Muharrem Jashari

**Mucharemas Jašari** (*Muharrem Jashari*; g. 1998 m. vasario 21 d.) – futbolininkas iš Kosovo, saugas.

## Karjera
Karjerą pradėjo KF Trepça '89 klube. Kitados rungtyniavo jaunių, jaunimo komandose, o nuo 2016 m. atstovavo pagrindinei komandai.

2021 m. birželio 16 d. futbolininkas persikėlė į „Drita“. Pranešta, kad už perėjimą klubas sumokėjo 80 tūkst. eurų išpirką.

2024 m. sausio 31 d. pasirašė sutartį su Ukrainos aukščiausiosios lygos debiutantais LNZ Čerkasy.

## Rinktinė
2021 m. pirmą kartą sulaukė kvietimo į nacionalinę rinktinę. 2021 m. birželio 8 d. debiutavo rinktinėje draugiškose rungtynėse prieš Gvinėją. Varžovai nugalėjo minimalia persvara 2-1.

2024 m. lapkričio 18 d. pelnė pirmąjį savo įvartį atstovaudamas Kosovui rungtynėse prieš Lietuvą. Kosovo rinktinė nugalėjo lietuvius rezultatu 1-0. Vienintelį rungtynių įvartį pelnęs Mucharemas Jašari pirmojo kėlinio pabaigoje už grubią pražangą gavo tiesioginę raudoną kortelę (*po VAR peržiūros*) ir buvo pašalintas iš aikštės.

## Laimėjimai
;  su KF Trepça '89
* **Superliga čempionas (1):** 2016–2017 m.
* **Kosovo Supertaurės laimėtojas (1):** 2016–2017 m.

## Išnašos

## Nuorodos
* 
* 
* Muharrem Jashari profilis svetainėje Globalsportsarchive
Bažnyčios Tėvai

**Bažnyčios Tėvai** () – ankstyvosios krikščionybės (II–VIII a.) teologai, suformavę Bažnyčios mokslo sistemą.

Iki IV a. Bažnyčios Tėvų vardas buvo skiriamas teologams ir vyskupams, vėlesniais laikais – tik tiems, kurių doktrinos priimtos visuotinai, o gyvenimas paskelbtas šventu.

Bažnyčios Tėvų gyvavimas dalijamas į tris laikotarpius: 1) iki Nikėjos I susirinkimo (325), 2) IV–V a. ir 3) VI–VIII a.

Katalikų Bažnyčia Bažnyčios Tėvais pripažįsta bažnytinių raštų kūrėjus iki Izidoriaus Seviliečio (636), Stačiatikių Bažnyčia – iki Jono Damaskiečio (754), Protestantų Bažnyčia – iki V a. ir M. Liuterį bei J. Kalviną.

Katalikų Bažnyčia iškiliausiaisiais Bažnyčios Tėvais laiko Ambraziejų, Augustiną, Jeronimą ir Grigalių I, Stačiatikių Bažnyčia – Joną Auksaburnį, Bazilijų Didįjį, Atanazą, Grigalių Nisietį.

Kiti svarbūs Bažnyčios Tėvai: rašiusieji graikiškai – Apaštališkieji Tėvai, Justinas, Irenėjas Lionietis, Klemensas Aleksandrietis, Origenas, Eusebijas Cezarietis, Kirilas Jeruzalietis, Didimas Aklasis, Kirilas Aleksandrietis, Grigalius Nazianzietis, Jonas Damaskietis, Maksimas Išpažinėjas, rašiusieji lotyniškai – Tertulijonas, Kiprijonas Kartaginietis, Leonas I Didysis, Hilarijus Puatietis, Vincentas Lerinietis, Boecijus, Izidorius Sevilietis. Sirų, armėnų ir koptų Bažnyčios Tėvai rašė savo gimtosiomis kalbomis.

## Išnašos
Magisteriumas

**Magisteriumas** ( 'mokymas, priežiūra') – autentiškas Katalikų Bažnyčios tikėjimo ir dorovės dalykų mokymas.

Iki galo panaudojama Kristaus paskirta mokymo galia (Lk 10, 16; Mt 28, 19) autentiškai atskleisti tikėjimo paveldą, kuriuo rūpinasi popiežius ir jo vadovaujami vyskupai. Magisteriumas glaudžiai susijęs su Biblija ir Bažnyčios tradicija, įvardija dogmas – Dievo apreiškime slypinčias tiesų formuluotes – visiems krikščionims nustatydamas būtinybę be išlygų sutikti su tikėjimo tiesomis.

Bažnyčia mokymo galią taiko dviem būdais: paprastuoju ir ypatinguoju magisteriumu. Paprastasis magisteriumas aprėpia vyskupų individualųjį tiesų skelbimą, suderintą su jiems patikėtu Apreiškimu (Evangelijos skelbimas, ganytojiškieji laiškai, maldos formos); vyskupai neklaidingai skleidžia Kristaus mokslą, kartu su popiežiumi autoritetingai mokydami tikėjimo ir moralės dalykų, pateikdami galutinį sprendimą. Ypatingasis magisteriumas jungia Bažnyčios visuotinių susirinkimų nutarimus ir popiežiaus mokymą *ex cathedra* (lotyniškai tai reiškia 'iš sosto'), savo aukščiausiuoju apaštaliniu autoritetu popiežiui skelbiant tikėjimo ir dorovės tiesas.

## Išnašos
Brera Tchumene FC

**Brera Tchumene Football Club** – Mozambiko futbolo klubas, įsikūręs Maputu. 

Namų rungtynes žaidžia „Matola“ stadione (), esančiame Maputu, talpinančiame 3 tūkst. žiūrovų.

## Istorija
Klubas buvo suformuotas 2023 d. kovo mėn., kai Brera Holdings paskelbė, kad Mozambike bus įkurtas šiai bendrovei priklausantis futbolo klubas. Holdingui priklauso Brera Calcio (Italija), FC AP Brera Strumica (Šiaurės Makedonija), moterų futbolo klubas Tiverija Brera Strumica (Šiaurės Makedonija), Brera Ilch FC (Mongolija) bei UYBA tinklinio klubas (Italija).

2023 m. sezone žaidė Antrame divizione, tapo Pietų zonos nugalėtojais ir pateko į Moçambola. Nuo 2024 m. sezono rungtyniavo aukščiausioje lygoje. Debiutantai liko vienuolikti tarp dvylikos dalyvių. Klubo moterų komanda „Tchugirls“ rungtyniavo Mozambiko moterų futbolo čempionate.

2025 m. sezone nedalyvavo Moçambola.

## Pasiekimai
;  **[[Moçambola]]:**
: **Čempionai (0):**  
;  **[[Mozamibiko futbolo taurė]]:**
: **Nugalėtojai (0):**  
;  **Supertaurė:** (*Supertaça de Moçambique*)
: **Nugalėtojai (0):**

## Sezonai
; Pastarųjų metų sezonai.

## Spalvinė gama

## Apranga
;Sportinės aprangos pokyčiai:
* Namuose žaidžia tradicine apranga. 

## Taip pat skaitykite
*  FC AP Brera Strumica (futbolo klubas);
*  ŽFK Tiverija – Tiverija Brera Strumica (moterų futbolo klubas);
*  Brera Ilch (futbolo klubas);
*  Brera Calcio (futbolo klubas);
*  UYBA (tinklinio klubas);

## Išnašos

## Nuorodos
* Oficiali klubo svetainė 
* SOCCERWAY 
* FLASHSCORE
Saulius Luščikas

**Saulius Luščikas** (g. 1979 m. gegužės 11 d.) – Lietuvos politikas, Seimo narys.

2015 m. Vilniaus Gedimino technikos universitete baigė transporto inžinerijos studijas.

Dirbo instruktoriumi įmonėje LTG „CARGO“, paskui Radviliškio savivaldybės įmonėje „Radviliškio šiluma“ inžinieriumi.

2013 m. įstojo į socialdemokratų partiją.

2024 m. rinkimuose buvo išrinktas į keturioliktąjį Lietuvos Respublikos Seimą.

## Išnašos
Komitanas

**Komitanas** (), oficialiai – **Komitan de Domingesas** (*Comitán de Domínguez*) – miestas pietryčių Meksikoje, Čiapaso valstijoje, į pietvakarius nuo Tustla Gutjereso, 83 km nuo Gvatemalos sienos, Čiapaso plokščiakalnyje. Praeina Panamerikos plentas (ruožas Tustla Gutjeresas–Huehuetenangas). Žemės ūkio regiono prekybinis centras (kukurūzai, bananai, avokadai, gyvulininkystė, miškų kirtimas). Tekstilės pramonė. Turizmas. Netoliese – Montebeljo lagūnų nacionalinis parkas. Veikia archeologijos, miesto, Rosarijo Kasteljanoso, Belisarijo Domingeso, meno muziejai, teatras, Šv. Juozapo, Šv. Dominyko ir kt. bažnyčios.

## Istorija

Gyvenvietę įkūrė indėnai celtaliai. 1528 m. Komitaną įkūrė ispanai, 1556 m. tapo miestu. Pradžioje vadintas Komitan de Floresu, o 1915 m. pervadintas į Komitan de Domingesą (politiko Belisarijo Domingeso garbei).

Komitanas nuo XX a. pab. patenka į sapatistų kontrolės zoną.


Templo de San Jose in Comitan, Chiapas (8113664271).jpg|Šv. Juozapo bažnyčia
FUENTE EN EL PATIO CENTRAL DEL MUSEO BELISARIO DOMINGUEZ.jpg|Belisarijo Domingeso namas-muziejus
Teatro de la Ciudad Comitán.jpg|Komitano teatras
Comitan aerea.jpg|Miesto reginys


## Šaltiniai
Delisjasas

**Delisjasas** arba **Siudad Delisjasas** () – miestas šiaurės Meksikoje, Čihuahua valstijoje, 70 km į pietryčius nuo Čihuahua miesto, prie San Pedro upės (netoli jos santakos su Končosu). Savivaldybės centras. Praeina Siudad Chuareso–Meksiko plentas ir geležinkelis. Drėkinamosios žemdirbystės regiono centras (medvilnė, kviečiai, vynuogės). Medvilnės pramonė.

Veikia technologijų institutas, Čihuahua universiteto padalinys, teatras (su Arono Pinjos Moros freskomis), Švč. Gvadalupės Mergelės šventykla.

## Istorija
1884 m. įkurta Delisjaso asiendos geležinkelio stotis. Delisjaso miestas sudarytas 1933 m., savivaldybės centras nuo 1935 m.

## Šaltiniai
Paralis

**Paralis** () gali reikšti:
* Paralis – miestas Čilėje;
* Paralis – miestas Meksikoje, Čihuahua valst.;
* El Paralis – miestelis Meksikoje, Čiapase;
* El Paralis – gyvenvietė Ispanijoje, Avilos prov.;
* El Paralio vienuolynas – Ispanijoje, Segovijoje.
Hidalgo del Paralis

**Hidalgo del Paralis** () arba tiesiog **Paralis** – miestas šiaurės Meksikoje, Čihuahua valstijos pietuose, ~190 km į pietus nuo Čihuahua miesto. Savivaldybės centras. Keliai į Chimenesą (prie Siudad Chuareso–Meksiko plento ir geležinkelio), Čihuahua, Kuljakaną, Durangą. Kalnakasybos pramonė – kasamas švinas, cinkas, sidabras, varis, auksas. Mieste išlikęs kolonijinės architektūros senamiestis. Miesto gatvelėmis kursuoja mulų traukiami tramvajai. Išlikę kalnakasybos magnatų rūmų ir vilų, viešbutis.

## Istorija
1631 m. Paralyje pradėta sidabro kasyba, tapo viena svarbiausių Ispanijos imperijos sidabro kasyklų.

Imperijos laikais vadintas San Chosė de Paraliu, Meksikos nepriklausomybės laikais pavadintas vieno iš šalies kūrėjų Migelio Hidalgo garbei.


Centro_en_Hidalgo_del_Parral.jpg|Miesto centras
PalAlvarado.jpg|Alvarado rūmai
Templo de Guadalupe Catedral Hidalgo del Parral.jpg|Švč. Gvadalupės Mergelės katedra
Teatro Hidalgo Parral.jpg|Paralio teatras


## Šaltiniai
Kerigma

**Kerigma** ( 'paskelbimas') – krikščioniškosios teologijos terminas, kuriuo vadinamas paskelbtas Dievo žodis.

Naujajame Testamente kerigma vadinamas skelbimo turinys (apie nukryžiuotą ir prisikėlusį Jėzų Kristų, prisiartinusią Dievo karalystę), skelbimo veiksmas, skelbimo institucija. Ankstyvieji krikščionys kerigmą suvokė kaip žodinę tradiciją, pasakojimą (katechezę), kol tikėjimo dalykai buvo užrašyti. Plačiąja reikšme kerigma laikomas Evangelijos skelbimas netikintiesiems arba naujiesiems religijos išpažinėjams.

Šį terminą išpopuliarino R. K. Bultmanas. XX a. pradžioje susidarė kerigminė teologija, tirianti krikščioniškosios žinios tikslingą sklaidą, kuri dabartinėje praktinėje teologijoje vadinama kerigmatika. Ši disciplina nagrinėja krikščioniškojo tikėjimo turinį, siekdama jį išreikšti susiklosčiusiomis aplinkybėmis.

## Išnašos
Puplauskas

;Puplauskas, Puplauskis
* Vytautas Adolfas Puplauskas – inžinierius, politikas, Kovo 11-osios signataras;
* Vidmantas Puplauskis – žurnalistas, kino ir televizijos filmų scenaristas, režisierius;

;Puplauskienė
* Roma Pauraitė-Puplauskienė – žurnalistė, redaktorė, kino dramaturgė, kino kritikė.

Pavardė paplitusi Žemaitijoje (Telšiai, Tverai, Kuliai, Vaiguva, Varniai ir kt.). Gali būti kilusi nuo žodžio *puplỹs* „kas pupsi; kas išsipūtęs, dideliu pilvu“ arba iš slaviškų pavardžių  ir kt.

## Šaltiniai
Petras Poškus

**Petras Poškus** (1935 m. gruodžio 15 d. Perlojoje, Varėnos vlsč. – 2004 m. sausio 5 d. Vilniuje) – agronomas, Kovo 11 Akto signataras.

## Biografija

Mokėsi Senosios Varėnos pradžios mokykloje. 1950 m. baigė Senosios Varėnos progimnaziją. 1950–1954 m. mokėsi Vilniaus žemės ūkio technikume. 1978 m. baigė Lietuvos žemės ūkio akademijos Ekonomikos fakultetą, kur įgijo žemės ūkio ekonomisto organizatoriaus kvalifikaciją.

1955–1958 m. tarnavo sovietinėje armijoje. 1958 m. dirbo Širvintų rajono Pusnės kolūkio pirmininku. 1958–1959 m. buvo Biržų rajono „Laisvosios žemės“ kolūkyje (centras – Pačeriaukštė) vyriausiuoju agronomu, nuo 1959–1990 m. – šio kolūkio pirmininku.

1985 m. buvo Lietuvos kultūros fondo Biržų rajono skyriaus narys. „Žalgirio“ savanoriškosios sporto draugijos Biržų rajono tarybos pirmininko pavaduotojas.

1990 m. Pabiržės rinkiminėje apygardoje (Biržų raj.) išrinktas Aukščiausiosios Tarybos‑Atkuriamojo Seimo deputatu. Dirbo parlamento Agrarinėje komisijoje, dalyvavo rengiant agrarinės reformos dokumentus. Nuo 1992 m. vasario 14 d. paskirtas Biržų rajono „Laisvosios žemės“ įmonės laikinosios administracijos vadovu. Priešlaikiniuose rinkimuose į Seimą 1992 m. P. Poškus nedalyvavo.

1992–2000 m. Lietuvos aludarių asociacijos prezidentas. 1995–2000 m. ėjo etatinio prezidento pareigas. Lietuvos pramonininkų konfederacijos prezidiumo narys. „Ūkininko“ žurnalo redkolegijos narys. Butautų dvaro (Biržų raj.) alaus muziejaus direktorius.

Nuo 2000 m., būdamas užtarnautame poilsyje, gyveno Dvarčionių gyvenvietėje. 2000 m. apdovanotas Lietuvos Nepriklausomybės medaliu.

## Literatūra
* Autorių kolektyvas. Petras Poškus. „Valstybės Žinios“, 2006, 181 p.

## Šaltiniai
Nuevo Kasas Grandesas

**Nuevo Kasas Grandesas** () – miestas šiaurės Meksikoje, Čihuahua valstijoje, 210 km į pietvakarius nuo Siudad Chuareso, prie Kasas Grandeso upės. Savivaldybės centras. Praeina Agva Prietos–Čihuahua kelias. Mormonų ir menonitų religinis centras. 7 km į pietvakarius nuo miesto, šalia Kasas Grandeso miestelio yra Pakimės (Kasas Grandeso = 'didžiųjų namų') archeologinė vietovė (pasaulio paveldo objektas). Apylinkėse plėtojama tradicinė Pakimės keramika.

## Istorija
1886 m. apylinkėse pradėjo kurtis mormonai. Nuevo Kasas Grandesas įsteigtas 1897 m. kaip stotis prie Rio Grandės geležinkelio. Savivaldybės centras nuo 1923 m.

## Šaltiniai
Agnė Jakavičiutė-Miliauskienė

**Agnė Jakavičiutė-Miliauskienė** (g. 1987 m. liepos 24 d. Telšiuose) – Lietuvos kultūros veikėja, politikė, Seimo narė (nuo 2024 m.).

## Biografija
2009 m. Žemaitijos kolegijoje įgijo kultūrinės veiklos vadybos specialybę. 2018 m. Klaipėdos universitete baigė teatro režisūros, o 2020 m. Lietuvos muzikos ir teatro akademijoje – meno vadybos studijas. Prieš išrinkimą į Seimą Vilniaus universitete studijavo teisę.

Nuo 2015 m. dirbo režisiere Telšių kultūros centre, nuo 2019 m. – dar ir vyriausiąja specialiste Žemaitijos regione, Etninės kultūros globos taryboje.

2023 m. savivaldybių tarybų rinkimuose pagal Darbo partijos sąrašą išrinkta Telšių savivaldybės tarybos nare, tačiau greit prisijungė prie Demokratų sąjungos „Vardan Lietuvos“ frakcijos. Užėmusi vicemerės postą, atsisakė tarybos narės mandato. Iš pareigų atleista 2024 m.

2024 m. Telšių vienmandatėje apygardoje išrinkta į Seimą (iškėlė Demokratų sąjunga „Vardan Lietuvos“).

Priklauso Lietuvos šaulių sąjungai.

## Išnašos
Lipovka

**Lipovka** vadinamos gyvenvietės:

## Baltarusija
* Lipauka, agromiestelis Mogiliavo srityje.

## Lietuva
* Liepkalnis, Vilniaus miesto dalis, seniau vadinta Lipovka.

## Rusija
* Kaliningrado srityje:
** Galindžiai,
** Gatavučiai,
** Griunvaldė,
** Kulikiemis,
** Stenikai.

## Taip pat žiūrėkite
* Liepinė
* Lipuvka
Tomas Domarkas

**Tomas Domarkas** (g. 1977 m. lapkričio 30 d., Plungėje) – Lietuvos verslininkas, politikas, Seimo narys (nuo 2024 m.).

## Biografija
Gimė Plungėje ir čia baigė mokyklą. Įstojo į Klaipėdos universitetą, ten 1999 m. baigė jūrų ūkių ekonomikos bakalaurą, 2001 m. tame pačiame universitete įgijo marketingo vadybos magistro laipsnį. Dar studijų metais dirbo AB „Utenos mėsa“ pardavimų vadovu, 2001–2005 m. ėjo UAB „Ribenos prekyba“ direktoriaus pareigas, iki išrinkimo Seimo nariu vadovavo akcinei bendrovei „NTG“, UAB „Ladula“ ir UAB „MGM Baltija“, dėl skolų siekė asmeninio bankroto. Keturis kartus teistas – du kartus už nesunkų tyčinį (žmogaus sumušimą), kartą už apysunkį tyčinį (apgaulingą apskaitos tvarkymą) ir kartą už sunkų tyčinį (sukčiavimą); teistumai išnykę.

2024 m. rinkimuose vienmandatėje Plungės-Rietavo apygardoje antrame ture įveikęs TS-LKD kandidatą Jurgį Razmą išrinktas į Seimą. Vienas iš trijų anksčiau teistų politikų 2024–2028 m. Seime.

Politikas dar prieš išrinkimą sulaukė žiniasklaidos dėmesio, kai debatų su Jurgiu Razma metu, reaguodamas į klausimą dėl teistumo, pareiškė, jog dar turįs „galimybę septynis kartus kažką nuveikti“, kad susilygintų su tuomečiu Seimo vicepirmininku Jurgiu Razma. Tų pačių debatų metu pareiškė, kad negarantuoja nesiimti smurto darbo metu Seime, „jeigu provokuos“.

## Išnašos
Robertas Kaunas

**Robertas Kaunas** (g. 1985 m. sausio 7 d. Kaune) – Lietuvos politikas, socialdemokratas. 

Nuo 2025 m. lapkričio 11 d. užima Lietuvos Respublikos krašto apsaugos ministro postą Ingos Ruginienės ministrų kabinete.

## Biografija

2010 m. Kauno technologijų universitete įgijo inžinieriaus bakalauro laipsnį. Informacinių technologijų įmonės UAB „Inkodus“ direktorius (nuo 2013 m.), UAB „Inostatus“ direktorius (nuo 2019 m.).

2023 m. išrinktas į Kauno miesto savivaldybės tarybą.

LSDP Kauno miesto skyriaus pirmininkas. 2024 m. Aleksoto–Vilijampolės apygardoje išrinktas į Lietuvos Seimą.

## Šaltiniai

|-
Kaunas (pavardė)

;Kaunas
* Domas Kaunas – istorikas;
* Ferdinandas Kaunas – gydytojas, visuomenės veikėjas;
* Pranas Kaunas – karininkas;
* Robertas Kaunas – politikas;
taip pat:
* Aleksandras Kaunas (*Александр Каун*) – Rusijos krepšininkas.

;Kaunaitė
* Adelė Liepa Kaunaitė – tapytoja;
* Unė Kaunaitė – rašytoja;
* Rina Feofanovienė (Kaunaitė) – šachmatininkė.

Pavardė paplitusi Kaune, Žemaitijoje (Kretinga, Plateliai, Plungė, Kuliai), Suvalkijoje (Sintautai, Kybartai, Kiduliai). Galbūt sietina su *kaunùs* „kuris mėgsta muštis, kautis“, *kaũnis, kaũnė* „kova, mūšis, muštynės, peštynės“, *káuti* „mušti, dobti; kovoti“. Kita vertus, *Koven, Kovenock, Kovenski, Kowensky, Kovner, Kowner, Kowinski* nurodomos kaip žydiškos pavardės, reiškiančios „kaunietis“.

## Šaltiniai
Muskisas

**Muskisas** (), oficialiai **Siudad Melčor Muskisas** (*Ciudad Melchor Múzquiz*) – miestas šiaurės rytų Meksikoje, Koahuilos valstijoje, 200 km į šiaurės vakarus nuo Nuevo Laredo, 135 km į pietvakarius nuo Pjedras Negraso. Savivaldybės centras. Į miestą veda kelias iš Nueva Rositos. Verčiamasi gyvulininkyste (galvijai, ožkos), žemdirbyste (kukurūzai, kviečiai, riešutai, ankštiniai). Apylinkėse vystoma kalnakasyba – kasamas sidabras, cinkas, švinas.

## Istorija
1674 m. šioje vietoje įsteigta Santa Rosos misija. Muskiso miestas įkurtas 1850 m. ir pavadintas laikinojo Meksikos prezidento, generolo Melčoro Muskiso garbei. Miesto statusas suteiktas 1925 m.

## Šaltiniai
Sabinasas

**Sabinasas** () – miestas šiaurės rytų Meksikoje, Koahuilos valstijoje, 160 km į šiaurės vakarus nuo Nuevo Laredo, 105 km į šiaurės rytus nuo Monklovos, prie Sabinaso upės. Savivaldybės centras. Praeina Monterėjaus–Pjedras Negraso plentas ir geležinkelis, greta kaimyninio Nueva Rositos miesto yra oro uostas. Žemės ūkio regiono prekybinis centras (kviečiai, riešutai, veisiami galvijai, ožkos). Apylinkėse kasamas koksas, kuris tiekiamas metalurgijos gamykloms Monterėjuje. Veikia anglių muziejus.

## Istorija
Gyvenvietė pradėjo steigtis 1883 m., nutiesus geležinkelį. 1905 m. pradėta kokso gavyba.

1920 m. Sabinase Pančas Vilja ir Meksikos vyriausybė sudarė taikos susitarimą.

## Šaltiniai
Siudad Akunja

**Siudad Akunja** () arba tiesiog **Akunja** – miestas šiaurės rytų Meksikoje, Koahuilos valstijoje, JAV pasienyje, Rio Grandės dešiniajame krante, priešais Teksaso miestą Del Riją. Savivaldybės centras. Yra oro uostas, plentai į Pjedras Negrasą, Monterėjų, San Antonijų. Žemės ūkio regiono prekybinis centras (kviečiai, riešutai, veisiami galvijai, avys). Mašinų ir įrengimų (automobilių, orlaivių dalių, kalnakasybos įrengimų, kabelių) pramonė. Į šiaurės vakarus nuo miesto ant Rio Grandės sudarytas Amistado tvenkinys.

## Istorija
Gyvenvietė pradėjo steigtis 1877 m. Pradžioje vadinta Garsa Galanu, vėliau – Kongregasjon las Vakasu. 1912 m. miestelis pervadintas Siudad Akunja iš Saltiljo kilusio poeto Manuelio Akunjos garbei. Miestas nuo 1951 m.

2015 m. gegužės 25 d. Siudad Akunją nuniokojo tornadas (žuvo 14 žmonių, sužeista virš 200).

## Šaltiniai
Nueva Rosita

**Nueva Rosita** () – miestas šiaurės rytų Meksikoje, Koahuilos valstijoje, 105 km į pietvakarius nuo Pjedras Negraso, 10 km į šiaurės vakarus nuo Sabinaso, netoli Sabinaso upės (prie jos intako Alamoso). San Chuan de Sabinaso savivaldybės centras. Praeina Monterėjaus–Pjedras Negraso plentas, atšaka į Muskisą. Yra oro uostas. Miestas įsikūręs Sabinaso anglių baseine – vystoma cinko metalurgija (gaminamas cinko sulfatas, sieros rūgštis), sodrinamas koksas.

## Istorija

Gyvenvietė pradėjo augti XX a. 4-ajame dešimtmetyje aplink anglies kasyklas.

2006 m. vasario 19 d. šalimais esančioje Pasta de Končaso anglies kasykloje įvykus sprogimui žuvo 65 kalnakasiai.

## Šaltiniai
Slingerz FC

**Slingerz Football Club**, o trumpai vadinamas tiesiog **„Slingerz“** – Gajanos futbolo klubas iš *Vergenoegen*.

## Istorija
2013 m. įkurtas futbolo klubas. Jau netrukus, 2015–2016 m. sezone, tapo čempionais. Vėlesniais metais žaidė regioninėje lygoje.

Nuo 2024 m. sezono vėl rungtyniavo pajėgiausioje šalies lygoje – GFF Elite League. 2024 m. sezone „Slingerz“ per 18 rungtynių surinko 46 taškus ir galutinėje komandų rikiuotėje užėmė antrą vietą.

2025 m. sezone tapo čempionais. 2025 m. spalio 5 d. rezultatu 10-1 sutriuškino „Monedderlust“, bei užsitikrino čempiono titulą dar nesibaigus sezonui.

## Laimėjimai
;  **[[GFF Elite League]]:**
*  **Čempionai (2):** 2015–2016, 2025 m.

;  **Futbolo taurė:**
*  **Nugalėtojai (1)**: 2015 m.
*  **Finalininkai (0)**: –

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Futbolininkai, atstovavę Gajanos nacionalinei rinktinei
*  Akel Clarke, vartininkas.
*  Jeremy Garrett, gynėjas.
*  Leo-orion Lovell, saugas.
*  Quincy Adams, gynėjas.
*  Kester Jacobs, gynėjas.
*  Trayon Bobb, saugas.
*  Clive Nobrega, saugas.
*  Vurlon Mills, puolėjas.
*  Devon Millington, puolėjas.
; Užsieniečiai
*  Kemar Beckford, saugas.
*  Winslow McDowall, gynėjas.
*  Jolanshoy McDowall, gynėjas.
*  Keith James, gynėjas.
*  Kithson Bain, gynėjas.
*  Julian Wade, gynėjas.

## Garsesni treneriai
*  Alex Thomas (nuo 2024 m. vasario mėn.)

## Išnašos

## Nuorodos
* [ Oficiali klubo svetainė]
* facebook paskyra
* SOCCERWAY
* Transfermarkt
* Globalsportsarchive
Monedderlust FC

**Monedderlust Football Club**, o trumpai vadinamas tiesiog **„Monedderlust“** – Gajanos futbolo klubas iš Berbicės regiono.

## Istorija
Nuo 2015–2016 m. sezono rungtyniavo GFF Elite League (aukščiausioje lygoje). Debiutantai užėmė aštuntąją vietą. 2016–2017 m. sezone buvo šešti. Nuo 2017–2018 m. sezono žaidė regioninėje lygoje (II pakopa). 

Nuo 2024 m. sezono vėl rungtyniavo pajėgiausioje šalies lygoje – GFF Elite League. 2024 m. sezone „Monedderlust“ per 18 rungtynių surinko 16 taškų ir galutinėje komandų rikiuotėje užėmė aštuntą vietą.

## Laimėjimai
;  **[[GFF Elite League]]:**
*  **Čempionai (0):**

;  **Futbolo taurė:**
*  **Nugalėtojai (0)**: –
*  **Finalininkai (0)**: –

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Futbolininkai, atstovavę Gajanos nacionalinei rinktinei
*  Travis Henry, gynėjas;
*  Kevin Layne, gynėjas;

## Garsesni treneriai
*  Jamal Johnson (~2024 m.)

## Išnašos

## Nuorodos
* [ Oficiali klubo svetainė]
* SOCCERWAY
* [ Transfermarkt]
* Globalsportsarchive
Frontera (Koahuila)

**Frontera** () arba **Siudad Frontera** (*Ciudad Frontera*) – miestas šiaurės rytų Meksikoje, Koahuilos valstijoje, prie Salado upės, Monklovos šiaurės vakarinis priemiestis. Savivaldybės centras. Svarbus geležinkelių mazgas (linijos į Pjedras Negrasą, Saltilją, Čihuahuą), yra Venustiano Karansos tarptautinis oro uostas. Žemės ūkio regiono prekybinis centras (javai, vaisiai, galvijai). Maisto pramonė. Veikia technologijų institutas.

## Istorija
Gyvenvietė pradėjo augti po 1884 m., nutiesus geležinkelį. Savivaldybės centras nuo 1927 m., miestas nuo 1962 m.

## Šaltiniai
Virginijus Pikturna

**Virginijus Pikturna** (g. 1961 m. kovo 23 d. Jurjonuose, Klaipėdos raj.) – radijo redaktorius, Kovo 11 Akto signataras.

## Biografija

1968–1979 m. mokėsi Palangoje, 1-oje vidurinėje mokykloje (dab. Palangos senoji gimnazija). 1984 m. baigė Lietuvos žemės ūkio akademiją, kurioje įgijo miškų ūkio inžinieriaus kvalifikaciją. Visuomeninių profesijų fakultete įgijo žurnalisto specialybę, bendradarbiavo studentų laikraštyje „Žemyna“. Po mokslų dirbo Kretingos miškų ūkio gamybiniame susivienijime miškininku.

1985–1990 m. buvo Kretingos rajono komjaunimo komiteto sekretorius. Šiuo laikotarpiu dalyvavo Lietuvos kultūros fondo Kretingos rajono rėmimo grupės, Žaliųjų judėjimo veikloje. 1988–1990 m. dirbo Kretingos Jaunimo kūrybinio susivienijimo pirmininku.

1990 m. Kretingos rinkiminėje apygardoje išrinktas Aukščiausiosios Tarybos‑Atkuriamojo Seimo deputatu. Priklausė Liberalų frakcijai, buvo Lietuvos liberalų sąjungos (LLS) tarybos narys.

1992–1993 dirbo Lietuvos investicijų banke (viceprezidentas, valdybos narys). 1993 m. buvo Lietuvos Nacionalinės vertybinių popierių biržos tarybos narys.

1994–1995 m. studijavo ir dirbo konsultantu Mastrichte (Nyderlandai), Londone (Jungtinė Karalystė). 1995–1997 m. dirbo Prahos (Čekija) masinės informacijos priemonių institute. 1997–2007 m. buvo Laisvosios Europos radijo/Laisvės radijo (RFE/RL) Informacijos ir analizės skyriaus vadovas Prahoje, nuo 2008 m. – Vašingtone (JAV). Nuo 2015 m. – RFE/RL centrinės būstinės Vašingtone viešųjų pirkimų ir licencijų direktorius.

2000 m. apdovanotas Lietuvos Nepriklausomybės medaliu.

### Asmeninis gyvenimas

V. Pikturna nėra buvęs Jurjonų kaime ir nežino, kaip šis atsirado jo gimimo liudijime, save laiko palangiškiu. 

V. Pikturna atsiribojęs nuo politikos. Nuo 1995 m. gyveno užsienyje. Turi dvigubą pilietybę. JAV piliečio pasą gavo mėnesiu anksčiau, negu įsigaliojo Seimo  įstatymas, leidęs turėti dvigubą pilietybę nuo 2003 m. sausio 1 d. Tokiu būdu signataras kurį laiką buvo praradęs Lietuvos pilietybę. Vėliau, davęs priesaiką Lietuvos ambasadoje Vašingtone, atgavo Lietuvos pilietybę, o pasą išsiėmė Palangoje.

Žmona – JAV gimusi lietuvė, žurnalistė Ina Navazelskis, dukra – Kotryna. 2024 m. duomenimis, šeima gyveno Vašingtono užmiestyje, Virdžinijos valstijoje, Fols Čerče.

## Šaltiniai
Frontera

**Frontera** ( '[valstybinė] siena') gali reikšti:
* Frontera – miestas Meksikoje, Koahuiloje;
* Frontera – miestas Meksikoje, Tabaske;
* La Frontera – miestelis Ispanijoje, Kuenkos prov.;
* La Frontera – miestelis Ispanijoje, Kanaruose, El Hiero saloje;
* Frontera – miestelis Argentinoje, Santa Fė prov.;
* Frontera – 2014 m. JAV filmas.
Jorkas (Australija)

**Jorkas** () – miestas Australijos pietvakariuose, Vakarų Australijos valstijoje, Vitbelto regione. Jorko grafystės administracinis centras. 2 399 gyventojai, iš jų 4,5 % aborigenų kilmės (2021 m.). Viena seniausių Vakarų Australijos gyvenviečių.

Įsikūręs intensyvaus žemės ūkio regione, Eivono slėnyje, apie 85 km į rytus nuo Perto. Apylinkėse auginami javai (daugiausia kviečiai), vynuogės, alyvmedžiai, veisiamos avys. Geležinkeliai į Nortamą ir Olbanį (tik krovininiai traukiniai), plentai į Pertą, Nortamą, Merediną ir Olbanį. Yra geležinkelio stotis, išvystyta grūdų sandėliavimo ir turizmo infrastruktūra. Veikia anglikonų, katalikų ir kitų konfesijų bažnyčios, vidurinė mokykla, viešoji biblioteka, ligoninė, kraštotyros ir automobilių muziejai, plaukimo baseinas, radijo stotis. Per Eivoną nutiestas kabamasis pėsčiųjų tiltas.

Išlikę ir restauruota nemažai kolonijinių laikų (Viktorijos ir federacijos stiliaus) architektūros. Žymesni istoriniai pastatai – teismo rūmų kompleksas (kalėjimas, dveji teismo rūmai, policijos nuovada ir kareivinės, kavalerijos būrio namas, arklidės, 1852–1910 m.), Švč. Trejybės anglikonų bažnyčia (1854 m.), neogotikinė Šv. Patriko katalikų bažnyčia (1875–1886 m.), geležinkelio stotis (1885, 1906 m.), senoji ligoninė (1896 m.), rotušė (1911 m.).

Pradėjo kurtis 1831 m. į Eivono slėnį atsikėlus pirmiesiems europiečių kolonistams – žemdirbiams ir gyvulių augintojams. Sparčiau augti ėmė po 1852 m., įkūrus Jorke katorgininkų stovyklą; 1859 m. buvo trečias pagal gyventojų skaičių kolonijos miestas. 1871 m. įkurta Jorko savivaldybė, 1872 m. įvestas telegrafas, 1886 m. nutiestas geležinkelis. Sadern Krose, Kulgardyje ir Kalgurlyje radus aukso, tapo pro Jorką į kasyklas vykstančių aukso ieškotojų tranzito centru. 1978 m. pirmajam Vakarų Australijoje suteiktas istorinio miesto statusas.

Miestas dėl panašaus kraštovaizdžio pavadintas pagal Jorkšyro grafystę Anglijoje.


Co-Op, Post Office, Courthouse.jpg|Iš kairės į dešinę: prekybos centras, paštas, teismo rūmai
Holy Trinity Church at York, Western Australia (cropped).jpg|Švč. Trejybės anglikonų bažnyčia
Imperial Hotel, York.jpg|Viešbutis „Imperial“


## Šaltiniai
Saladas (Meksika)

**Saladas** ( 'sūrioji upė') arba **Salado de los Nadadoresas** (*Río Salado de los Nadadores* 'sūrioji plaukikų upė') – upė šiaurės rytų Meksikoje; Rio Grandės dešinysis intakas. Prasideda Koahuiloje, Rytų Siera Madrės kalnuose, San Buenaventuros apylinkėse, į šiaurės vakarus nuo Monklovos. Aukštupyje teka į šiaurės rytus, po santakos su Sabinasu pasuka į pietryčius, toliau teka Nuevo Leono ir Tamaulipaso valstijų teritorijomis. Įteka į Rio Grandę (Falkono tvenkinį) priešais Sapatos miestą Teksase (JAV).

Didžiausias intakas – Sabinasas (kairysis).

Salado vanduo gausiai naudojamas drėkinimui (ypač medvilnės laukų). Ties santaka su Sabinasu sudarytas Ventusiano Karansos tvenkinys.

Pagrindiniai miestai prie Salado: San Buenaventura, Echido Primero de Majas, Anahuakas.

## Šaltiniai
Nasasas

**Nasasas** () – upė šiaurės Meksikoje, Durango ir Koahuilos valstijose. Prasideda Durange, šalia El Palmito susiliejus Ramoso ir Oro (Sestino) upėms, ištekančiomis iš Vakarų Siera Madrės kalnų. Dabar Ramoso ir Oro santaka užlieta Lasaro Kardenaso tvenkinio. Teka į pietryčius, už Rodeo pasuka į rytus, šiaurės rytus. Užsibaigia nenuotakiame Mapimi lovyje, sudaro Mairano lagūną (dabar užsipildo tik po didelių liūčių).

Upės vanduo gausiai naudojamas drėkinimui. Nasaso žemupio drėkinamose oazėse (vadinamose Lagunos sritimi) įsikūrė daug gyventojų. Nasasą užtvenkus Lasaro Kardenaso ir Fransisko Sarko tvenkiniais, žemupyje upė smarkiai nuseko.

Pagrindiniai miestai prie upės: Rodeo, Nasasas, Paso Nasjonalis, Cheneral Lasaro Kardenasas, Chuaresas, Gomes Palasijas, Toreonas, San Pedras.

Upės pavadinimas ispaniškai reiškia „bučių upė“ (<  'bučius'), nes atvykėliai pamatė indėnus šiais įrengimais upėje gaudant žuvis.

## Šaltiniai
San Pedras (Koahuila)

**San Pedras** (), oficialiai **San Pedro de las Kolonijasas** (*San Pedro de las Colonias*) – miestas šiaurės rytų Meksikoje, Koahuilos valstijoje, 50 km į šiaurės rytus nuo Toreono, prie Nasaso upės žemupio protakų, šalia Mairano lagūnos. Savivaldybės centras. Praeina Toreono–Monklovos plentas ir Monterėjaus–Toreono geležinkelis. Apylinkėse (vadinamame La Lagunos regionu) auginama medvilnė, javai (daugiausia kviečiai), vynuogės, vaisiai ir daržovės, plėtojama paukštininkystė. Tekstilės (medvilnės), maisto (malimo, aliejaus), odos pramonė. Veikia technologijų institutas.

## Šaltiniai
Lietuvos futbolas 2025 m.

**Lietuvos futbolo varžybos 2025 m.** – futbolo varžybos, vykusios Lietuvoje 2025 m. Sezonas pradėtas vasario 22 d. LFF supertaurės rungtynėmis.

## Licencijavimas

Lietuvos futbolo federacija 2024 m. lapkričio 15 d. pakvietė klubus registruotis 2025 m. sezono vyrų UEFA, A, I, II bei moterų A lygos klubų licencijavimo procesui. Prašymai licencijuotis vertinami pagal šiuos kriterijus: 
* Teisiniai ir finansiniai 
* Personalo
* Sporto
* Infrastruktūros
* Administracijos
* Futbolo socialinės atsakomybės

## Lygos

## Taurės

## Tarptautinė arena
### UEFA klubiniai turnyrai

Europos turnyruose žaidė 4 Lietuvos komandos:
* Vilniaus „Žalgiris“ (Čempionų lyga, Konferencijų lyga);
* „Kauno Žalgiris“ (Konferencijų lyga);
* Gargždų „Banga“ (Konferencijų lyga);
* Kauno rajono „Hegelmann“ (Konferencijų lyga).

### Rinktinė

Lietuvos vyrų futbolo rinktinė sužaidė 10 rungtynių.

## Šaltiniai

## Nuorodos
* Lithuania 2025 (Rsssf.org)
* LFF puslapis
Rolandas Zuoza

**Rolandas Zuoza** (g. 1968 m. rugpjūčio 8 d. Vilniuje) – sporto vadybininkas.

## Biografija

1986 m. baigė Vilniaus 18–ąją vidurinę mokyklą, 1993 m. – Vilniaus pedagoginį universitetą, kur įgijo istorijos mokytojo kvalifikaciją. 1987-1989 m. tarnavo sovietinėje armijoje. 1989-1991 m. buvo Vilniaus pedagoginio instituto Studentų darbo centro vadovas. 1991-1993 m. dirbo Vilniaus pedagoginio universiteto studentų laisvalaikio centro „Bičiuliai“ direktoriumi, studentų sąjungos pirmininku.

1994–1996 m. dirbo Seimo nario Aloyzo Sakalo padėjėju. 1996–2000 m. Seimo narys.

2001–2006 m. Švietimo ir mokslo ministerijoje buvo ministro padėjėjas, Socialinės politikos departamento direktorius, 2006–2007 m. – Vaikų ir jaunimo socializacijos departamento direktorius, 2007–2010 m. – Bendrojo ugdymo departamento direktoriaus pavaduotojas, 2010–2015 m. – Bendrojo ugdymo ir profesinio mokymo departamento Neformalaus ugdymo ir švietimo pagalbos skyriaus vedėjas, 2015 m. – Mokymosi visą gyvenimą departamento Neformalaus švietimo skyriaus vedėjas, 2016–2019 m. – šio departamento direktoriaus patarėjas, 2019–2025 m. – Sporto grupės vadovas.

2015–2016 m. ir nuo 2025 m. Švietimo, mokslo ir sporto ministerijos viceministras.

2000–2011 m. Naujosios sąjungos (socialliberalų) narys. Buvo Lietuvos socialdemokratų partijos narys, jos tarybos narys. 1994–1998 m. Lietuvos socialdemokratinio jaunimo sąjungos pirmininkas.

2011 m. Lietuvos edukologijos universitete apgynė edukologijos mokslų disertaciją „Mokyklos kultūros ir mokinių socializacijos sąsajos“. 1993–2018 m. dėstė Lietuvos edukologijos universitete. 2018–2022 m. buvo Vilniaus universiteto mokslo darbuotojas.

1999–2000 m. buvo Lietuvos sunkiosios atletikos federacijos prezidentas.

## Išnašos
Mixtape Pluto

**Mixtape Pluto** – septynioliktasis amerikiečių reperio Future dainų rinkinys („*mixtape*“), išleistas 2024 m. rugsėjo 20 d. Jam pristatyti išleisti du singlai: „Too Fast“ ir „South of France“.

Albumas susilaukė daugiausia teigiamų kritikų įvertinimų ir buvo komerciškai sėkmingas, per pirmąją savaitę JAV pardavus per 129 tūkstančius kopijų ir debiutuojant pirmojoje „Billboard 200“ reitingo vietoje, tampant vienuoliktuoju atlikėjo įrašu, pasiekusiu šią viršūnę.

## Dainų sąrašas

## Išnašos
Sigitas Čirba

**Sigitas Čirba** (g. 1966 m. spalio 12 d. Vilniuje) – Lietuvos ir Ukmergės rajono ūkio ir politinis veikėjas, 1996–2000 m. Seimo narys.

## Biografija

1985 m. baigė Ukmergės II vidurinę mokyklą. 1985-1987 m. tarnavo sovietinėje armijoje. 1992 m. baigė Vilniaus pedagoginį institutą, kur įgijo techninių disciplinų ir darbų mokytojo specialybę. Nuo 1992 m. dirbo Rečionių pagrindinėje mokykloje (Ukmergės raj.) mokytoju, dėstė fiziką, geografiją, darbinį lavinimą.

Priklausė Tėvynės sąjungos (Lietuvos konservatorių) (TSLK) partijai, nuo 1993 m. vadovavo jos Ukmergės skyriui. Išrinktas į 1995–1997 m. Ukmergės rajono savivaldybės tarybą. 1995 m. balandžio 12 d. tapo Ukmergės rajono meru. Dalyvavo 1996 m. Lietuvos Seimo rinkimuose, kur pagal sąrašą pateko į Seimą. Dirbo Sveikatos reikalų komitete, Jaunimo ir sporto reikalų komisijoje, Administravimo komisijoje. Dalyvavo 2000 m. Lietuvos Seimo rinkimuose. Išrinktas į 2003–2007 m. Ukmergės rajono savivaldybės tarybą.

Dirbo vadovaujantį darbą komunalinio ūkio įmonėse. 2003 m. tapo UAB „Antakalnio ūkis“ direktoriumi,  2007 m.–  UAB „Naujamiesčio būstas“ direktoriumi, 2010 m. – UAB „Avarija“ direktoriumi. Nuo 2011 m. buvo UAB „Grinda“ direktoriaus pavaduotojas. 2017 m. duomenimis, užėmė Vilniaus miesto daugiabučių namų ir kitų pastatų administratorių asociacijos prezidento pareigas.

Žmona Virginija. Augina dukterį Ievą ir sūnų Valentiną.

## Išnašos
Tekomanas

**Tekomanas** () – miestas vakarų Meksikoje, Kolimos valstijoje, 40 km į pietvakarius nuo Kolimos, prie Armerijos upės, žemumoje netoli Ramiojo vandenyno kranto. Savivaldybės centras. Plentai į Kolimą, Mansanilją, Lasaro Kardenasą, šalimais praeina Gvadalacharos–Mansaniljo geležinkelis. Svarbus žemės ūkio regiono prekybos ir pramonės centras. Garsėja kaip žaliųjų citrinų auginimo ir citrinų aliejaus gamybos centras. Taip pat auginama medvilnė (gaminamas vilnamedžių sėklų aliejus), kokosai, atogrąžų vaisiai, kukurūzai, ankštiniai.

## Istorija
Ikikolonijiniais laikais šalia dabartinio miesto buvo indėnų tekų Kolimano karalystės sostinė Kachitlanas. 1527 m. konkistadoras Gonsalas de Sandovalis įkūrė Santjago de Tekomano gyvenvietę.

2017 m. Tekomane užfiksuotas didžiausias žmogžudysčių rodiklis tarp visų Meksikos miestų.

## Šaltiniai
Chengdu Rongcheng FC

**Chengdu Rongcheng Football Club** arba trumpai vadinamas **Chengdu Rongcheng** – Kinijos futbolo klubas iš Čengdu. 

Namų rungtynes žaidžia „Phoenix Hill“ stadione, talpinančiame 60 tūkst. žiūrovų.

## Istorija
2018 m. įkurtas futbolo klubas. 2018 m. sezone debiutavo Bing League (IV pakopa). 2019 m. sezone žaidė China League Two. Nuo 2020 m. sezono rungtyniavo China League One.

Nuo 2022 m. sezono rungtyniavo stipriausiame futbolo divizione – Chinese Super League. Debiutantai iškovojo penktąją vietą. 2023 m. sezono liko ketvirtoje vietoje. 2024 m. sezono pirmą kartą iškovojo Superlygos medalius, kai užėmė trečią vietą čempionate.

## Pasiekimai
;  Chinese Super League
*  **Čempionai (0):**
*  **Antroji vieta (0):** 
*  **Trečia vieta (2):** 2024, 2025 m.

## Sezonai
; Pastarųjų metų sezonai

## Spalvinė gama

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Futbolininkai, atstovavę Kinijos nacionalinei rinktinei
*  Geng Xiaofeng, vartininkas (2022–);
*  Miao Tang, gynėjas (2023–);
*  Metjan Muzepper, saugas (2024–);
*  Shihao Wei, saugas, puolėjas (2024–);
*  Elkeson (; ), saugas, puolėjas (2023–);
; Užsieniečiai
*  Rômulo
*  Timo Letschert
*  Yahav Gurfinkel

## Treneriai
*  José Carlos Granero (2018–2020 m.)
*  Seo Jung-won (2021–)

## Išnašos

## Nuorodos
* Oficiali klubo svetainė
* SOCCERWAY
* FLASHSCORE
* Transfermarkt
Visvaldas Nekrašas

**Visvaldas Nekrašas** (g. 1958 m. spalio 4 d. Kelmėje ) – gydytojas, Lietuvos ir Plungės rajono savivaldybės politinis veikėjas, 2000–2004 m. Seimo narys.

## Biografija

1977 m. baigė Kelmės 1–ąją vidurinę mokyklą. 1977–1978 m. dirbo Kelmės komunalinių įmonių kombinate darbininku. 1979–1984 m. studijavo Vilniaus universiteto Medicinos fakultete, kur įgijo gydytojo psichiatro specialybę.

1985 m. atliko internatūrą Šiauliuose. 1986–1987 m. dirbo Rietavo ligoninėje Vaikų skyriaus vedėju, 1987–1995 m. – Plungės vaikų konsultacijoje vedėju. 1995–1996 m. dirbo Plungės „Litodos” sanatorijoje vyriausiuoju gydytoju, poliklinikos gydytoju psichiatru neurologu. 1997–2000 m. dirbo Plungės rajono Pirminės sveikatos priežiūros centro vyriausiuoju gydytoju. 

Tobulinosi užsienio klinikose: Charkove (Ukraina), Hėmeryje, Gronau (Vokietija). Įgijo gydytojo psichiatro I, vėliau – gydytojo neurologo II kvalifikacinę kategoriją.

Nuo 1995 m. – Lietuvos socialdemokratų partijos (LSDP) narys, Plungės skyriaus pirmininkas. 1995 m. pirmą kartą išrinktas į Plungės rajono savivaldybės tarybą. 2000 m. dalyvavo Lietuvos Seimo rinkimuose. Vienmandatėje Plungės–Rietavo rinkimų apygardoje Nr. 35 surinko vienodai balsų kartu su kitu kandidatu – Audriumi Klišoniu. V. Nekrašas laimėjo pagal rinkimų įstatymo normą, teikiančią pirmenybę amžiumi vyresniam kandidatui. Priklausė Socialdemokratinės koalicijos (LDDP-LSDP-LRS) frakcijai, dirbo Sveikatos reikalų komitete, NATO reikalų komisijoje.

2004 m. kandidatavo į sekančios kadencijos Seimą. 2004 m. išrinktas Kultūrinės psichiatrijos asociacijos viceprezidentu, buvo Pirminės sveikatos priežiūros vadovų asociacijos viceprezidentas, Plungės „Lions" klubo narys.

## Šeima

Žmona – Irena (vaikų gydytoja), vaikai – Vaiva, Eglė ir Julius.

## Kritika

V. Nekrašas, kaip Plungės rajono savivaldybės tarybos narys, „Plungės sveikatos centro“ psichiatras, neurologas, liūdnai pagarsėjo bandydamas suvilioti jauną pacientę, socialiniame tinkle „Facebook" skelbęs intymias nuotraukas. Meilužės kaltinimus seksualiniu priekabiavimu ir intymių nuotraukų paviešinimu internete jis vadino šmeižtu. 2013 m. rugsėjo 16 d. Plungės rajono savivaldybės tarybos Etikos komisija konstatavo, kad V. Nekrašas pažeidė visuotinai pripažįstamas dorovės, moralės ir etikos normas. LR sveikatos apsaugos ministerija atėmė sveikinimo raštą iš gydytojo vardą pažeminusio V. Nekrašo.

## Išnašos

## Nuorodos

* Visvaldas Nekrašas (gydytojo reitingas *pincetas.lt*)
Vaiko teisių linija

**Vaiko teisių linija** – Lietuvoje veikiantis nemokamų konsultacinių skambučių centras, kuriame vaiko teisių gynėjai yra pasirengę atsakyti į vaikų ir suaugusiųjų klausimus apie vaiko teisių įgyvendinimą šalyje, pakonsultuoti ir nukreipti pagalbos. Ji skirta vaikams, tėvams, pedagogams, kiekvienam atsakingam Lietuvos piliečiui. 

Paskambinti galima numeriu 0 800 10 800.

Vaiko teisių linija pradėjo veikti 2022 m. lapkričio 29 d.

Susisiekti su Vaiko teisių linijoje dirbančiais vaiko teisių gynėjais galima šešias dienas per savaitę, išskyrus sekmadienį.https://m.kauno.diena.lt/naujienos/lietuva/salies-pulsas/dvigubai-isaugus-kreipimusi-skaiciui-vaiko-teisiu-linija-dirbs-sesias-dienas-savaite-1201783

Vaiko teisių linija priklauso Valstybės vaiko teisių apsaugos ir įvaikinimo tarnybai prie Socialinės apsaugos ir darbo ministerijos.

## Šaltiniai

* https://vaikoteises.lrv.lt/lt/veiklos-sritys/vaiko-teisiu-linija/
* https://m.kauno.diena.lt/naujienos/lietuva/salies-pulsas/dvigubai-isaugus-kreipimusi-skaiciui-vaiko-teisiu-linija-dirbs-sesias-dienas-savaite-1201783
Kortasaras

**Kortasaras** () – miestas centrinėje Meksikoje, Gvanachuato valstijoje, Bachijo regione, prie Lachos upės, 15 km į pietvakarius nuo Selajos. Savivaldybės centras. Netoliese praeina Meksiko–Siudad Chuareso geležinkelis bei Selajos–Salamankos plentas. Žemės ūkio regiono prekybinis centras (ankštiniai, kviečiai, avinžirniai, persikai).

## Istorija
Gyvenvietė įkurta 1721 m. kaip San Chosė de los Amolesas (*San José de los Amoles*). 1857 m. pervadinta Kortasaru Meksikos nepriklausomybės kovotojo Luiso Kortasaro i Rabago garbei.

## Šaltiniai
Lacha (Meksika)

**Lacha** () – upė Meksikos centrinėje dalyje, Gvanachuato valstijoje; Lermos kairysis intakas. Prasideda San Felipės apylinkėse. Teka į pietus, nuo Selajos į vakarus. Įteka Lermon šalia Valtieriljos.

Didžiausias intakas – Apaseo (kairysis).

Aukštupyje sudarytas Ignasijo Aljendės tvenkinys. Upės vanduo naudojamas pasėlių drėkinimui.

Pagrindiniai miestai prie Lachos: Dolores Hidalgas, San Migel de Aljendė, Komonfortas, Empalme Eskobedas, Selaja, Kortasaras, Viljagranas.

## Šaltiniai
Moroleonas

**Moroleonas** () – miestas centrinėje Meksikoje, Gvanachuato valstijoje, Bachijo regione, 50 km į pietus nuo Salamankos. Savivaldybės centras. Sudaro aglomeraciją su Uriangatu. Šalia praeina Salamankos–Morelijos plentas. Žemės ūkio regiono prekybinis centras (ankštiniai, kukurūzai, liucerna, kviečiai, avinžirniai, svogūnai, veisiami galvijai, paukščiai). Avalynės ir tekstilės (rebosų gamybos) pramonė. Yra Šv. Jono Krikštytojo bažnyčia.

## Istorija
Moroleono savivaldybė sudaryta 1845 m. Moroleonas miestu paskelbtas 1929 m.

## Šaltiniai